Andørja kirke

Andørja kirke er en langkirke fra 1914 på Engenes i Ibestad kommune. Kirken er i tre og har 325 plasser. Selv om det er en langkirke, fremstår den annerledes enn typiske langkirker. Kirken har rektangulært skup med smalere kor, med sakristier på begge sider. Kirkesipet er utvidet mot sør, og tårnet er plassert i hjørnet, på siden av kirkeskipet. Før kirken på Engenes ble bygd, soknet folk på Andørja til Ibestad kirke i Hamnvik på Rolla. Dette var en farlig kirkevei, og på begynnelsen av 1900-tallet ble det satt i gang et arbeid for å få bygd en kirke på øya. Det ble først samlet inn penger, så ble det bestemt hvor kirken skulle ligge. Byggearbeidet begynte med grunnmuren i 1913, og trearbeidet startet i 1914. 11. oktober 1914 ble kirken vigslet av biskop Gustav Dietrichson. Det var orkan denne dagen, men kirken var likevel fylt av rundt 500 mennesker. Flere av dem ble værfaste til neste dag. I 1915 fikk kirken sitt første orgel. Dette stod til 1964, da man fikk pipeorgel. Interiør Glassmaleri Som alterbilde har kirken et glassmaleri av Victor Sparre. Glassmaleriet ble satt inn i 1973. Alterbilde På nordveggen henger et bilde av oppstandelsen. Bildet er malt av Ragnhild Kaarbø, og var altertavle i kirken fram til glassmaleriene ble satt inn. Bildet er en form for kopi av Adolph Tidemands altertavle i Bragernes kirke i Drammen. I Ibestad kirke er det en kopi av dette bildet som altertavle, og Kaarbø lagde et bilde med dette motivet, men i en særegen form. Prekstol Prekestolen er fra da kirken var ny, men den ble senket med tre trinn i 1948. Kirketekstiler Kirken har messehagel, stola, prekstol- og lesepultklede i hvitt, alt laget av Borgny Svalastog. Referanser Litteratur Alf Henry Rasmussen (1993). «Andørja kirke, Andørja». Våre kirker. Norsk kirkeleksikon. Kirkenær: Vanebo forlag. s. 139. ISBN 82-75-27022-7. Ronny Trælvik og Lill-Karin Elvestad, Kirkene i Troms, bind II, Bok i Nord, 2016. Side 126-133 Andørja menighetsråd, Andørja kirke 1914-2014, Andørja menighetsråd, 2014. Eksterne lenker (no) «Andørja kirke». Kirkesøk. Den norske kirke. (no) «Andørja kirke». Kulturminnesøk. Riksantikvaren – Direktoratet for kulturminneforvaltning.